b'\n_START_ARTICLE_\nTopologija zvezde\n_START_PARAGRAPH_\nTopologija zvezde je ena izmed najbolj priljubljenih in raz\xc5\xa1irjenih omre\xc5\xbenih topologij._NEWLINE_Zgrajena je na osnovi centralnega vozla - to predstavlja stikalo, hub ali ra\xc4\x8dunalnik, ki deluje kot posrednik pri prenosu podatkov. Zvezda poizku\xc5\xa1a pove\xc4\x8dati stabilnost omre\xc5\xbeja z uvedbo centralnega vozla v katerega so povezani vsi odjemalci. V primeru, da izpade zveza med poljubnim odjemalcem in centralnim vozlom, ostanejo ostale zveze nespremenjene. Vsi odjemalci torej komunicirajo direktno le z glavnim vozlom - odgovoren je za prenos podatkov do ostalih uporabnikov omre\xc5\xbeja.'